laion/Wikipedia-Exotic huggingface dataset:
פורטוגלי (פירושונים)

פורטוגלי הוא שם משפחה יהודי המעיד על מוצא מפורטוגל. האם התכוונתם ל... מנדל פורטוגלי – איש העלייה השנייה וממקימי ארגון בר גיורא, וממנהיגי ארגון השומר. איריס ועופר פורטוגלי – הרכב ג'אז שנוסד ב-1989 - וזוג נשוי בחיים. נילי פורטוגלי – אדריכלית ומרצה בכירה נלווית בפקולטה לאדריכלות ותכנון ערים שבטכניון. יובל פורטוגלי – ארכאולוג וגאוגרף ישראלי, ראש המחלקה לגאוגרפיה באוניברסיטת תל אביב.
מאריס פיין

מאריס פיין (באנגלית: Marise Payne; נולדה ב-29 ביולי 1964) היא פוליטיקאית אוסטרלית חברת המפלגה הליברלית המכהנת כנציגת ניו סאות' ויילס בסנאט האוסטרלי. כיהנה כשרת החוץ בשנים 2018–2022 וכשרת ההגנה בשנים 2015–2018. פיין נולדה בסידני, היא בעלת תואר ראשון מאוניברסיטת ניו סאות' ויילס. ב-1982 הצטרפה למפלגה הליברלית. בשנים 1989–1991 כיהנה כנשיאת צעירי המפלגה והייתה האישה הראשונה לכהן בתפקיד זה. בשנים 1987–1995 שימשה יועצת פוליטית לבכירי המפלגה ולאחר מכן עסקה בייעוץ עסקי. ב-1997 נבחרה על ידי הפרלמנט של ניו סאות' ויילס לכהן כחברה בסנאט של אוסטרליה כממלאת מקומו של חבר הפרלמנט הפורש בוב וודס. היא נבחרה לתקופות כהונה מלאות ב-2001, 2007, ב-2013 וב-2016. בתקופת היותה של המפלגה הליברלית באופוזיציה כיהנה בממשלת הצללים כשרה לפיתוח ותעסוקת ילידי אוסטרליה (אבוריג'ינים), כשרה לענייני מועצת ממשלות מדינות אוסטרליה, וכשרת השיכון. היא כיהנה כחברה בוועדה המשותפת של בתי הפרלמנט לענייני חוץ, הגנה ומסחר וכראש תת-הוועדה לזכויות האדם. בספטמבר 2013 מונתה לשרה לשירותי אנוש בממשלתו של ראש הממשלה החדש טוני אבוט. בספטמבר 2015, לאחר היבחרו של מלקולם טרנבול לראשות הממשלה, מונתה פיין לשרת ההגנה בממשלתו. בכך הייתה לאישה הראשונה המכהנת בתפקיד. בתקופת כהונתה חתמה ממשלת אוסטרליה על חוזה בסך 50 מיליארד דולר אוסטרלי עם חברת DCNS הצרפתית לבניית צי של 12 צוללות חדשות, שייבנו ברובן בעיר אדלייד. באוגוסט 2018 מונתה לשרת החוץ בממשלתו של ראש הממשלה החדש סקוט מוריסון. מדיה וקבצים בנושא מאריס פיין בוויקישיתוף אתר האינטרנט הרשמי של מאריס פיין מאריס פיין, ברשת החברתית פייסבוק מאריס פיין, ברשת החברתית אקס (טוויטר) אתר האינטרנט של מאריס פיין מאריס פיין באתר משרד ההגנה של אוסטרליה מאריס פיין באתר הפרלמנט האוסטרלי Australia Chooses French Design for Future Submarine, ‏defensenews.com, ‏26 באפריל 2016
פאוול ג'נולוס

פאוול ג'נולוס (באנגלית: Powell Alexander Janulus; יליד 1939) הוא פוליגלוט קנדי מקולומביה הבריטית. הוא נרשם ב"ספר השיאים של גינס" בשנת 1985 בגין בקיאותו ב-42 שפות. הוא נבחן בכל שפה שלמד במשך שעתיים בהן ניהל שיחה עם דובר השפה ברמת שפת אם. פאוול ג'נולוס נולד בוונקובר, קולומביה הבריטית, קנדה. הוא נחשף לשפות סלאביות רבות בתור ילד. אימו הפולנייה דיברה שש שפות שונות, ואביו הליטאי שלט לפחות בארבע שפות. עד גיל 18 שלט ב-13 שפות שונות ברמת שפת אם. באוניברסיטת בריטיש קולומביה ניסה ללמוד מנדרינית. בריאיון שנערך עמו הוא ביקר בצורה חריפה את שיטת הלימוד האקדמית. הוא הסתקרן מהאופן שבו בני אדם לומדים שפות חדשות ובמיוחד מהאופן שבו ילדים לומדים שפה בקלות. הוא אף ניסה ללמוד מנדרינית תקנית בכך שניהל שיחות רבות ככל האפשר עם דוברי השפה מלידה. בשנות העשרים המוקדמות שלו הוא החל לפתח שיטות משלו לרכישת שליטה בשפה. בשנות השלושים שלו החל לעבוד בתור מתרגם מקצועי בבית משפט, וקיבל תשלום בעבור כל שפה שיכול היה לתרגם. הוא עמל במרץ כדי ללמוד בין שתיים לשלוש שפות בכל שנה, שכן הדבר הגביר את השתכרותו. בית המשפט המחוזי בקולומביה הבריטית התיר לו לעבוד בתור מתרגם משפטי ב-28 שפות שונות. בהמשך, כך סיפר, התעניין בשפות שקיים ביניהן דמיון או קשר משפחתי כגון ספרדית ופורטוגזית. בשנות הארבעים שלו החל ללמוד שפות בעלות מספר נמוך יותר של דוברים, כגון טיבטית, רומאני, אינואיטית וסוואהילי. לאחר מכן פתח בוונקובר בית ספר משלו ללימוד שפות. בשנת 1985 פאוול נכנס לספר השיאים של גינס בשל בקיאותו ב-42 שפות ברמת שפת אם. על מנת להירשם בספר השיאים, היה עליו לשוחח במשך שעתיים ב-42 שפות שלמד עם דובר כל שפה מלידה. מבחן בקיאותו בשפות התפרש על פני חודש שלם. לטענתו של פאוול הוא יודע 64 שפות ברמת שפת אם, ובסך הכל למד 80 שפות ברמה כלשהי. הוא הופיע בתוכנית "טונייט שואו" עם ג'וני קרסון, בה הוזמנו לאולפן דוברי 48 שפות שונות איתם ניהל שיחות קצרות. לפי "ספר השיאים של גינס", פאוול שלט ב-42 השפות הבאות: צרפתית, ספרדית, פורטוגזית, איטלקית, רומנית, גרמנית, הולנדית, פריזית, נורווגית, דנית, שוודית, איסלנדית, רוסית, אוקראינית, פולנית, צ'כית, סרבית, סלובקית, סלובנית, קשובית, סורבית עילית, סורבית תחתית, בלארוסית, מקדונית, בולגרית, הינדי, פנג'אבי, אורדו, ארמנית, סינהלית, טיבטית, יפנית, מנדרינית, קנטונזית תקנית, קרואטית, יוונית, טורקית, כורדית, פינית, קוריאנית ופרסית. רשימה זו אינה כוללת את השפה האנגלית, שהייתה שפת האם הראשונה שלו, או את יתר השפות שרכש בחייו. דווח שפאוול מת בשנת 2006, אך דיווח זה היה דיווח שקרי. בראיון שנערך עמו לאחר מכן הוא סיפר שהוא לקה בשבץ והופיע פחות בקהל. נאמר שהוא איבד את יכולתו לדבר באנגלית בעקבות נזק מוחי, אך הוא אמר שחזר לדבר בשפה בעקבות שיחה בהולנדית ששוחח עם אחות בבית חולים. באוגוסט 2013 עבר מבחן ידע נוסף ובו הציג שליטה בעשרים שפות שונות.
מינימונדוס

מינימונדוס (Minmundus) הוא פארק מיניאטורות מפורסם הממוקם בעיר קלגנפורט, בירת מדינת קרינתיה שבאוסטריה. מוצגים בו כ-150 מודלים של מבנים מרחבי העולם, אשר ניבנו בקנה מידה של 1:25. הפארק נפתח בשנת 1958. הוא משתרע כיום על פני שטח של 26 אלף מטר רבוע. הפארק ידוע בזכות הדיוק של המיניאטורות שבו ביחס למבנים המקוריים. מאז פתיחתו ביקרו בו למעלה מ-15 מיליון מבקרים. ההכנסות מהפעלת הפארק מועברות לארגון הסיוע Rettet das Kind (הצל ילד), שהוא בעליו של הפארק. קתדרלת סטפנוס הקדוש פסל החירות בזיליקת פטרוס הקדוש מגדל פיזה והקתדרלה שלצידו קתדרלת ברזיליה מגדל סי אן מגדל אייפל בית האופרה של סידני מצודת לונדון הבית הלבן טאג' מהאל החומה הסינית הגדולה אטומיום טירת הוכאוסטרוויץ מעבורת החלל של ארצות הברית דגמי רכבות אירופיות מדיה וקבצים בנושא מינימונדוס בוויקישיתוף אתר האינטרנט הרשמי של מינימונדוס (בגרמנית, באנגלית, באיטלקית ובסלובנית)
נר לי

"נר לי" הוא שיר לחג החנוכה מאת לוין קיפניס, המוכר בלחנו של דניאל סמבורסקי. לשיר קיים לחן נוסף ומוכר פחות של יצחק אדל. השיר מספר על נר החנוכה שידליק הדובר. את השיר כתב קיפניס בשנת 1935 (תרצ"ה). הוא פרסם אותו לראשונה בכרך הרביעי של "גליונות: סיפורים ושירים לילדי הגן" שיצא בהוצאת מרכז התאחדות הגננות בארץ ישראל. השיר חובר עבור תיאטרון הילדים משום שבאותו הזמן היה מחסור בשירי חנוכה בעברית. בתחילה פנה לוין קיפניס ליצחק אדל וביקש ממנו לחבר לחן לשיר. ואולם קיפניס חשב שהלחן שחיבר בעל אופי מזרח-אירופי מדי, ועל כן פנה לדניאל סמבורסקי. הלחן שהציע סמבורסקי היה דווקא בעל אופי מערב-אירופי מדי לדעת קיפניס, והוא הוסיף ופנה למלחין שלישי במספר, בנימין עומר. בפועל הלחן נפוץ כיום לשיר הוא לחנו של סמבורסקי, ומנגינתו של עומר לא התקבלה. "נר לי" באתר בית לזמר העברי מילות השיר "נר לי" והאזנה לו באתר זמרשת מילות השיר "נר לי" באתר שירונט שירי חנוכה: בימים ההם בזמן הזה, היסטוריום: רגע היסטורי למורים ותלמידים, המרכז ללימודי רוח בספרייה הלאומית מידע על נר לי בקטלוג הספרייה הלאומית נתי גבאי, גלגולו של שיר החנוכה, בבלוג "הספרנים" של הספרייה הלאומית, 3 בדצמבר 2023 הלחן של דניאל סמבורסקי באתר זמרשת הלחן של יצחק אדל באתר זמרשת דניאל סמבורסקי בריאיון לציפי פליישר, 18 במרץ 1963, שנדפס בספרה התפתחותו ההיסטורית של שיר העם העברי, חיפה 1964/2009, עמ' 359.
צ'מוי טיפיאסו

צ'מוי טיפיאסו (נולדה ה-17 בנובמבר 1940) הייתה אשתו של בכיר בחיל האוויר המלכותי התאילנדי ושכירה בחברת הדלק והגז של תאילנד. היא קיבלה את עונש המאסר הארוך ביותר בעולם בגין הונאת פירמידה בה הייתה מעורבת, ההונאה פגעה ביותר מ-16,000 אזרחים תאילנדים ושוויה נאמד בין 200 ל-300 מיליון דולר. בסוף שנות השישים טיפיאסו הקימה קרן בשם מיאה צ'מוי (בתאילנדית "אמא צ'מוי"), הקרן הוצגה בתור קרן השקעות בדלק בעלת תשואות גבוהות ביותר. הודות לקשריה של טיפיאסו עם בכירים בחיל האוויר וכן בחברת הדלק והגז הממשלתית, הקרן האריכה ימים. קרבתה לאיש חיל האוויר התאילנדי היא זו שעזרה לה לבסס לעצמה מוניטין ולהקנות לתרמית לגיטימיות. הקרן משכה את תשומת לבם של 16,231 איש והיא לא נסגרה עד לאמצע שנות השמונים. בין המשקיעים בפירמידה הייתה קבוצה גדולה של אישים חזקים פוליטית יוצאי הצבא ואף אישים מבית המלוכה התאילנדי. לאחר דיונים עם ראמה התשיעי, מלך תאילנד, דיונים שלא פורסמו לידיעת הציבור, הוחלט לסגור את הקרן וטיפיאסו נעצרה. היה הוחזקה בסתר על ידי הצבא ומשפטה לא החל בטרם הוחזרו כספיהם של בכירי הצבא והמקורבים לבית המלוכה. ב-27 ביולי 1989 טיפיאסו עמדה לראשונה למשפט בפרשה יחד עם עוד שבעה שותפים לעבירה. היא נידונה ל-141,078 שנות מאסר, אך בית המשפט הצהיר שהעונש שהיא יכולה לרצות על פי החוק בעוון הונאה מוגבל לעשרים שנה בלבד. בפועל, היא ריצתה רק 4 שנות מאסר ושוחררה בשנת 1993 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "צ'מוי טיפיאסו".
סביבון סוב סוב סוב

סְבִיבוֹן – סוֹב סוֹב סוֹב הוא שיר לכבוד חג החנוכה מאת לוין קיפניס שהותאם ללחן עממי, ואשר עוסק במנהג המשחק בסביבון. השיר פורסם בשנת 1923 בספרו "מחרוזת" (הוצאת אמנות, פרנקפורט). את המנגינה קיבל קיפניס מהמוזיקולוג ואספן המוזיקה העממית היהודית אברהם צבי אידלסון. תחילה הוא השתמש בה לשיר "מפאת ירדן מהר גלעד". כאשר חיבר קיפניס את "סביבון סוב סוב סוב", ביקש מנחום נרדי שיכתוב בשבילו מנגינה לשיר. לאחר שהמנגינה שהציע זה לא מצאה חן בעיניו, הוא השתמש באותה מנגינה שקיבל מאידלסון. "סביבון סוב סוב סוב" באתר בית לזמר העברי מילות השיר "סביבון סוב סוב סוב" והאזנה לו באתר זמרשת מילות השיר "סביבון סוב סוב סוב" באתר שירונט הדר בן-יהודה, אני הרגתי את השיר הזה בגלל 'סְבִיבוֹן – סֹב סֹב סֹב', בבלוג "הספרנים" של הספרייה הלאומית, 12 בדצמבר 2017 שירי חנוכה: בימים ההם בזמן הזה, היסטוריום: רגע היסטורי למורים ותלמידים, המרכז ללימודי רוח בספרייה הלאומית מידע על סביבון סוב סוב סוב בקטלוג הספרייה הלאומית "סביבון סב סב סב חנכה הוא חג טוב" מתוך: מתוך "מחרזת", פרנקפורט, 1923, (ע' 34), באתר הספרייה הלאומית (ארכיון) לוין קיפניס בריאיון לציפי פליישר, 9 ביולי 1963, שנדפס בספרה התפתחותו ההיסטורית של שיר העם העברי, חיפה 1964/2009, עמ' 390.
מוזיאון הביוב של פריז

מוזיאון הביוב של פריז (צרפתית: Musée des Égouts de Paris) הוא מוזיאון בו מוסבר מבנה מערכת הביוב המורכבת של פריז. המוזיאון נמצא ברובע השביעי שבגדה השמאלית של פריז, ליד גשר אלמה (Pont Alma), מול רציף אורסיי מספר 93. המבקרים במוזיאון לומדים את מיקום מפלסי הביוב השונים בעיר וכיצד מתוחזקת המערכת, תוך הליכה בצמוד לחלק קטן מצנרת הביוב באזור. הסיור כולל מעבר מעל תעלות ביוב פעילות, המקורות ברשתות. מעל תעלות אלו מוצגת היסטוריית מערכת המים והביוב של פריז, במגוון היבטים, כולל איורים מן התקופות השונות. כמו כן כולל הסיור תעלות ביוב עתיקות נטושות. במוזיאון מוצגים אמצעים לניקוי תעלות ביוב, הכוללים סירות וכדורים גדולים הנגררים בתעלה. במהלך הסיור מתבקשים המבקרים לא לאכול, ובסיומו לשטוף את ידיהם יסודית. מדיה וקבצים בנושא מוזיאון הביוב של פריז בוויקישיתוף אתר האינטרנט הרשמי של מוזיאון הביוב של פריז (בצרפתית ובאנגלית) מוזיאון הביוב של פריז, ברשת החברתית פייסבוק מוזיאון הביוב של פריז, ברשת החברתית אינסטגרם מידע על המוזיאון (בצרפתית) מידע על המוזיאון (באנגלית)
דד מורוז

דֶד מוֹרוֹז (ברוסית: Дед Мороз (נהגה "מַרוז"; באוקראינית: Дід Мороз; בבלארוסית: Дзед Мароз) הוא דמות בדיונית בפולקלור הסלאבי המזכירה במאפייניה את סנטה קלאוס במערב ואת איאז אטה (אנ') במזרח. התרגום המילולי הוא "סבא כפור". על פי האגדות הסלאביות, מורוז מביא מתנות לילדים, לעיתים קרובות פנים אל פנים בזמן הנובי גוד. עד להגעת הנצרות במאה התשיעית והעשירית לאזור רוסיה התקיימו מספר אמונות סלאביות באזור. אחד השדים במיתולוגיה היה מורוזקו. מורוזקו היה עוזר לילדים טובים ואנשים עובדי כפיים ולפעמים אף חילק מתנות, ולעומת זאת העניש ילדים חצופים (באגדת ילדת השלג הוא מקפיא למוות את הילדה החצופה בעודו נותן מתנות יקרות ערך לילדה טובת הלב). במהלך המאה ה-19 לאחר שמספר מחזות שפורסמו ברבים, התעצבה דמותו של דד מורוז בדומה למה שמקובל לראות היום. לפי המסורת, במהלך החג מחלק דד מורוז מתנות בחשאי בליל השנה החדשה, ומניחן למרגלות עץ היולקה בעזרת נכדתו סנגורוצ'קה (נערת השלג). דד מורוז נוהג על סוס או על טרוייקה (אנ'), שהיא כרכרה הרתומה לשלושה סוסים (ולא לאיילים כפי שמקובל במסורת של סנטה קלאוס). לפי המסורת, סנגורוצ'קה לובשת גלימה כסופה כחולה ארוכה וכובע פרווה או כתר דמוי פתית שלג. דד מורוז עוטה מעיל פרווה המגיע עד עקביו, כובע פרווה חצי עגול ומגפי לבד על רגליו. יש לו זקן לבן ארוך. ברוסיה העיירה וֶליקי אוּסטיוּג שבמחוז וולוגדה נחשבת למקום מגוריו; בבלארוס יער ביאלובייסקה נחשב למקום מגוריו. סטלין הורה כי מורוז ילבש אך ורק מעיל בצבע כחול, כדי לבדל אותו מסנטה קלאוס הנוצרי האדום, עם זאת, הרוסים אינם מקפידים על כך. בתקופת קיומה של ברית המועצות והמלחמה הקרה התפשטה דמותו של דד מורוז במרבית מדינות הגוש המזרחי (בארמנית מכונה הדמות:"פאפ דזמר" (Ձմեռ Պապ), בבולגרית:"דידו קולדה" (Дядо Коледа) וכו'). אצל חלק מהעמים הלא סלאבים שחיו תחת השלטון של האימפריה הרוסית, קיימים שמות לדד מורוז בשפה המקומיות: בשפה הטטרית והבשקירית דד מורוז ידוע כ-Ҡыш бабай Qïš babay, (זקן החורף), ובשפה היקוטית (אנ') ידוע כ-Chys Khan (אדון הקור), בשפה הננטית (אנ') ידוע כ-Yamal Iri (סבא ימאל). באזרבייג'ן דד מורוז ידוע כ-Şaxta Baba (סבא כפור) ומלווה בילדת הקרח Qar Qız. בטורקיה, נוצרה דמותו של נואל באבא (אנ') כדמות מחלקת מתנות לשנה החדשה, כחלק מרפורמות אטאטורק שנועד להקנות לעם הטורקי המוסלמי מקביל לחג המולד בראש השנה האזרחית. מדיה וקבצים בנושא דד מורוז בוויקישיתוף Mike Dixon-Kennedy, Encyclopedia of Russian & Slavic Myth and Legend, ABC-CLIO, 1998. (באנגלית) Of Russian origin: Ded Moroz, באתר Russia Today (באנגלית) Of Russian origin: Troika, באתר Russia Today (באנגלית) דמויותיהן של דֵד מַרוֹז וסְנֵגוּרָצְ'קַה, נובי גוד ישראלי Reveling in Russian Santa’s fairytale home ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
הנס מרטין זוטרמייסטר

הנס-מרטין זוטרמייסטר (בגרמנית: Hans Martin Sutermeister; ‏29 בספטמבר 1907 - 4 במאי 1977) היה סופר שווייצרי, שכתב בשפה הגרמנית. זוטרמייסטר נולד בשנת 1907 בארגאו כבנו של פרידריך זוטרמייסטר, תאולוג. הוא עצמו למד תאולוגיה, אבל נשר מהמכללה ועבר ללימודי רפואה. בשנת 1941 קיבל בעצמו את התואר דוקטור לרפואה באוניברסיטת בזל. לאחר שלמד רפואה התנודד שנים ארוכות בעבודתו בין הרפואה לספרות. בשנים 1946–1947 היה רופא פליטים באונר"א בגרמניה, פולין וצ'כוסלובקיה. הוא היה נשוי לתושבת ברלין ונולדו לו שלוש בנות. הוא אחיו של המלחין היינריך זוטרמייסטר. מדיה וקבצים בנושא הנס מרטין זוטרמייסטר בוויקישיתוף הנס מרטין זוטרמייסטר, באתר "Find a Grave" (באנגלית) הנס מרטין זוטרמייסטר, במסד הנתונים הקולנועיים IMDb (באנגלית) Sutermeister, Hans Martin, Literapedia Bern ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ג'וש גוטהיימר

ג'וש גוטהיימר (באנגלית: Josh Gottheimer; נולד ב-8 במרץ 1975) הוא פוליטיקאי יהודי-אמריקאי חבר המפלגה הדמוקרטית. ב-2016 נבחר לכהן כנציג המחוז החמישי של ניו ג'רזי בבית הנבחרים של ארצות הברית. גוטהיימר נולד וגדל בנורת' קולדוול שבניו ג'רזי, בנם של גוון פלדמן שעבדה כגננת ודונלד גוטהיימר, בעל עסק לשיווק מוצרי קוסמטיקה. ב-1997 סיים תואר ראשון בהיסטוריה של ארצות הברית מאוניברסיטת פנסילבניה, בשנת 1999 למד היסטוריה של העת החדשה באוניברסיטת אוקספורד שבאנגליה במסגרת מלגת ת'ורון (אנ'). ב-2004 סיים תואר JD במשפטים מבית הספר למשפטים בהרווארד. את עיסוקו בתחום הפוליטי החל בגיל 16 כשעבד כמתמחה במטהו של פרנק לוטנברג חבר הסנאט של ארצות הברית מניו ג'רזי. בתקופת לימודי התואר הראשון עבד כמתמחה במטהו של יושב ראש בית הנבחרים של ארצות הברית טום פולי. במהלך הבחירות לנשיאות ארצות הברית 1996 הועסק בצוות התגובות של ביל קלינטון. בשנים 1998–2001 עבד בבית הלבן כעוזר לנשיא וכותב נאומים. בין השאר סייע בכתיבת נאומי מצב האומה של קלינטון בשנים 1999 ו-2000 ובנאומו בפני ועידת המפלגה הדמוקרטית בשנת 2000. בשנת 2001 שימש יועץ בכיר למרי פרנסס ברי, יושבת ראש נציבות זכויות האזרח של ארצות הברית. במהלך הבחירות המוקדמות במפלגה הדמוקרטית לקראת הבחירות לנשיאות ארצות הברית 2004 שימש כותב הנאומים וסגן מנהל התקשורת של וסלי קלארק ולאחר מכן ככותב נאומים למועמד המפלגה ג'ון קרי. בשנים 2005–2006 עבד כמנהל תחום האסטרטגיה התקשורתית בחברת פורד ולאחר מכן עבד בחברת יחסי הציבור בורסון-מרסטלר כסגן נשיא. ב-2010 מונה ליועץ למנהל רשות התקשורת הפדרלית ובשנים 2012–2015 עבד בחברת מיקרוסופט. גוטהיימר חבר בלשכת המסחר של ניו ג'רזי וחבר באיפא"ק. בנובמבר 2016 נבחר לנציג המחוז החמישי של ניו ג'רזי בבית הנבחרים של ארצות הברית לאחר שגבר על חבר הקונגרס המכהן סקוט גארת', ברוב של 50.4% לעומת 47.3%. בנובמבר 2018 נבחר לתקופת כהונה שנייה. גוטהיימר נשוי לעורכת הדין מרלה טאסק והם הורים לבן ובת. גוטהיימר הוא מחברם של שני ספרים: Ripples Of Hope: Great American Civil Rights Speeches יצא לאור ב-2003. הספר עוסק בנאומים מפורסמים בתחום זכויות האזרח במהלך ההיסטוריה של ארצות הברית. Power in Words: The Stories behind Barack Obama's Speeches, from the State House to the White House יחד עם מרי פרנסס ברי, יצא לאור ב-2010. הספר עוסק ב-18 מהנאומים של ברק אובמה מ-2002 ועד בחירתו לנשיא ב-2008. מדיה וקבצים בנושא ג'וש גוטהיימר בוויקישיתוף אתר האינטרנט הרשמי של ג'וש גוטהיימר ג'וש גוטהיימר, ברשת החברתית פייסבוק ג'וש גוטהיימר, ברשת החברתית אקס (טוויטר) ג'וש גוטהיימר, ברשת החברתית אינסטגרם ג'וש גוטהיימר באתר בית הנבחרים של ארצות הברית אתר הבחירות של ג'וש גוטהיימר ראיון באתר c-span.org, ‏29 בנובמבר 2016 ג'וש גוטהיימר, באתר המדריך הביוגרפי של הקונגרס של ארצות הברית (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'וש גוטהיימר".
דבורת-הדבש הננסית

דבורת-הדבש הננסית (שם מדעי: Apis florea) היא דבורה קטנת-ממדים בסוג דבורת-הדבש. המין נפוץ באופן טבעי בדרום-מזרח ודרום-מרכז אסיה, והופץ על ידי האדם גם למזרח התיכון וצפון-מזרח אפריקה. שמה של דבורת-הדבש הננסית נובע מממדי גופה הקטנים בהשוואה לרוב המינים האחרים של דבורי הדבש, כגון דבורת-הדבש האירופית. אורך גופה של פועלת הוא בדרך כלל 7–10 מ"מ. דבורת-הדבש הננסית מקימה מושבות קטנות יחסית, והקן שלה מהווה חלה יחידה הבנויה על מצע חשוף כגון ענף של עץ או קיר. העוקץ שלה חלש יותר מהעוקץ של דבורת-הדבש האירופית. זהו אחד המינים הקדומים בסוג דבורת-הדבש, בעל מאפיינים הדומים יותר לאב הקדמון של הסוג. דבורי-דבש ננסיות נוטות לבנות את קיניהן בגבהים נמוכים, הרחק מקרינת שמש ישירה, ועל צידם החיצוני של ענפים. מרחקי השיחור שלהן נוטים להיות ארוכים יותר בהשוואה למינים אחרים של דבורי דבש. המלכה מזדווגת בדרך כלל עם 3–4 זכרים. לעומתה, המלכה של דבורת-הדבש האירופית יכולה להזדווג עם עד 25 זכרים, אך רק מיעוטם יצליחו להעביר זרע אל איברי אגירת הזרע (spermatheca) שבגוף המלכה. הריקוד של פועלות דבורת-הדבש הננסית פחות מפותח מהריקוד של דבורת-הדבש האירופית. הוא אינו מכוון לפי כוח הכבידה. הריקוד מבוצע על חלקה העליון האופקי של החלה, בסמוך לחיבור עם ענף העץ התומך. הדבורה רצה בכיוון אחד, המכוון למקור שיחור המזון בו ביקרה. מנגנון דומה של ריקוד משמש לבחירת אתר קינון חדש. הקינים החשופים של דבורת-הדבש הננסית פגיעים מאוד לתקיפה על ידי בעלי חיים טורפים שונים, ואף נטפלות אליהן אקריות מהמין Euvarroa sinhai. הפועלות נוקטות מגוון של אמצעים להגנה על הכוורת: אזהרת פועלות שכנות על ידי קולות לחישה והרעדת הגוף; הסוואת הקן בתוך עלווה צפופה; הפרשת חומר דביק בתור מחסום נגד נמלים. כאשר פועלת נתקלת בסכנה, היא משמיעה קול אזהרה המכונה piping. הפועלות השכנות מגיבות תוך כמה עשיריות השנייה על ידי השמעת קולות לחישה (hissing) בעזרת הכנפיים. תגובת הלחישה מתפשטת במהירות לפועלות רחוקות יותר, ויוצרת אפקט קולני ומסונכרן. תגובת הלחישה מלווה בהפסקת פעולות המחיה השגרתיות של הפועלות כגון שיחור, ריקוד ועזיבת הכוורת. דבורת-הדבש הננסית חיה בטבע בלבד ואינה מבויתת. למרות זאת, היא מהווה מאביק חשוב, בעל ערך כלכלי משמעותי באזורי תפוצתה. הדבש של דבורת-הדבש הננסית תופס מקום חשוב בתרבויות של דרום-מזרח ודרום-מרכז אסיה. הוא בעל ערך רב בדת ההינדית, ומוגש במגוון טקסים מסורתיים. בבודהיזם, מקובל להעניק את הדבש לנזירים כמחווה על מעשה טוב. באזורים שונים כגון נפאל, אתרי איסוף דבש הפכו למוקדי תיירות. דבורת-הדבש הננסית מהווה מין פולש בדרום ישראל ובירדן. היא תועדה לראשונה בעיר עקבה בירדן בשנת 2007, וכעבור זמן קצר נצפתה גם באילת; נכון ל-2016 דווח כי התפשטה צפונה לפחות עד באר אורה. היא הגיעה לאזור ככל הנראה דרך ספינת משא מעומאן שעגנה בנמל עקבה. המין מהווה מטרד מתמשך עבור מגזר התיירות באזור המלונות באילת. כמו כן, קיים חשש כי המשך התפשטות המין צפונה אל אזור המרכז יגרום לתחרות עם דבורי-דבש אירופיות ודבורי בר מקומיות ולהעברת פתוגנים אליהן, ועקב כך לפגיעה בענף הדבוראות, באוכלוסיות דבורי הבר או בהאבקת צמחי בר וחקלאות. מדיה וקבצים בנושא דבורת-הדבש הננסית בוויקישיתוף דבורת-הדבש הננסית, באתר ITIS (באנגלית) דבורת-הדבש הננסית, באתר NCBI (באנגלית) דבורת-הדבש הננסית, בבסיס הנתונים ARKive (באנגלית) דבורת-הדבש הננסית, באתר האנציקלופדיה של החיים (באנגלית) דבורת-הדבש הננסית, באתר GBIF (באנגלית)
אנדרו סקרבורו

אנדרו סקרבורו (באנגלית: Andrew Scarborough; נולד ב-26 בספטמבר 1973) הוא שחקן אנגלי המוכר מהופעתו בתפקיד טים דרו בסדרה זוכת הפרסים "אחוזת דאונטון". עוד הוא ידוע מתפקידים נוספים שלו בטלוויזיה בסדרות "לבבות ועצמות", "התנ"ך", "פונדק ג'מייקה", "Hidden" ו"נערות רעות". סקרבורו הוא שחקן תיאטרון המופיע ברבים מהתיאטראות החשובים בלונדון, בהם תיאטראות וסט אנד, כמו גם בתיאטראות ברחבי בריטניה ובברלין. סקרבורו נולד בהארוגייט שבצפון יורקשייר. הוא למד בבית הספר בהארוגייט (אנ'). סקרבורו למד בבית הספר למשחק "Webber Douglas Academy of Dramatic Art". הופעת הבכורה המקצועית שלו הייתה על הבמה בתיאטרון הארוגייט בשלושה מחזות. הראשון "מבקר המדינה" בתפקיד דובצ'ינסקי, אחריו ב"חלום ליל קיץ" בדמות אוברון, וכן במחזה "Genie of the Lamp", עיבוד פנטו (אנ') בריטי לסיפור אלאדין ומנורת הקסמים. הוא גילם את היתקליף במחזה על פי הרומן "אנקת גבהים" מאת אמילי ברונטה. ב-1995 שיחק בתפקיד רנלדו בהפקה של תיאטרון אלמיידה של המחזה "המלט" בכיכובו של רייף פיינס. בטלוויזיה הופיע סקרבורו לראשונה בסדרת הדרמה הפופולרית של ה-BBC "חדר מיון". עוד שיחק בתפקידים שונים בדרמות טלוויזיוניות כגון בסדרה "The Bill" של ITV, ב-"Streets of Gold", בסדרה המשטרתית "Heartbeat", בסדרת הדרמה "Touching Evil", ובסדרה "עדות אילמת" של BBC One. הוא השתתף בתפקיד אורח באופרת הסבון "קורוניישן סטריט" בדמות הארווי רובן. בשנת 2000 שיחק סקרבורו בסרט הטלוויזיה "ג'ייסון והארגונטים" בהפקת רשת הולמרק. הוא כיכב בתפקיד קווין ספירס בסדרה "נערות רעות" של ITV, בדמות סטיוארט דיימונד בסדרה "סקס, רובים ופרברים" של ערוץ 5, מארק בסרט הטלוויזיה "The Innocent", מייקל אוון בדרמה הקומית "לבבות ועצמות", ובתפיד שופט שלום במיני-סדרה "פונדק ג'מייקה" ב-BBC One. בסדרת הדרמה התקופתית "אחוזת דאונטון" גילם סקרבורו את טים דרו וזכה לביקורות נלהבות. מדיה וקבצים בנושא אנדרו סקרבורו בוויקישיתוף אנדרו סקרבורו, ברשת החברתית פייסבוק אנדרו סקרבורו, במסד הנתונים הקולנועיים IMDb (באנגלית) Facebook ‘Downton Abbey’ Season 6, Episode 2: Of Pearls and Swine, By LOUIS BAYARD JAN. 10, 2016 Theatre: Entertaining bag of tricky questions, Paul Taylor Wednesday 16 September 1998 The Theatreguide.London Review http://www.berliner-zeitung.de/mark-ravenhills-neues-stueck--handbag--war-als-vor-welturauffuehrung-zu-sehen-das-prinzip-baby-16589680 Andy Gets a Kick out of Life; Acting Is Simply Child's Play for Andrew Scarborough after Renewing an Old Pals Act in Top BBC Drama Hearts and Bones, Daily Record (Glasgow, Scotland) Review: ‘Hamlet’, Matt Wolf, MARCH 9, 1995 Andrew Scarborough at the Internet Movie Database See Jessie Wallace? That girl's as Scots as jellied eels; CORONATION ST EastEnders. Jason and the Argonauts (2000 TV Mini-Series) KEVIN SPIERS
תיבת גומא

תֵּבַת הגֹּמֶא הייתה תיבה עשויה גומא פפירוס שצופתה בחימר וזפת כדי למנוע חדירת מים, שאליה הוכנס משה על ידי יוכבד אמו, שביקשה להגן עליו מגזירת פרעה. התיבה הייתה עשויה מגומא, המזוהה עם גומא פפירוס, וחוזקה "בַחֵמָר וּבַזָּפֶת". צמח הפפירוס גדל לאורך גדות הנילוס ומצוי לרב באזור הדלתא של הנהר. צמח הגומא מגיע לגובה של 2.5 מטרים והוא מעוטר בעלים ופרחים. המצרים הקדמונים השתמשו בגומא כדי להתקין נעליים, מחצלות ואף סירות. לעשיית תיבת משה הספיק קנה אחד של גומא. את התיבה הניחה אם משה בין קני הסוף על שפת היאור כדי שלא תיסחף. במצרים העתיקה סימל הגומא חיים ארוכים וענפי הגומא שימשו כקמע המביא ברכה למחזיק בהם. המילה 'תיבה' מופיעה בעוד סיפור תנ"כי, תיבת נח. גם בסיפור זה, התיבה מסמלת הצלה. בשני הסיפורים, משה בתיבה ותיבת נח, ניצלים השוכנים בה בחסדו של האל. תיבת משה הייתה כ 1.5 מטרים סיפור ידוע נוסף מהמזרח הקדום, בו היה שימוש לסל נצרים הוא סיפורו של סרגון מאכד, אשר אמו הכוהנת הפקירה אותו לחסדי הנהר. משה בתיבה (סיפור מקראי) ספר שמות, פרק ב' ספר שמות, פרק ב', פסוק ג' נחום סרנה, עולם התנ"ך: שמות, תל אביב, דוידזון עתי, 1993, עמ' 29. פנינה גלפז-פלר, יציאת מצרים, מציאות או דמיון, תל אביב, שוקן, 2002, עמ' 35 ש. שפרה, יעקב קליין, בימים הרחוקים ההם: אנתולוגיה משירת המזרח הקדום, תל אביב, עם עובד, 1996, עמ' 635 - 631. ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
עונת 1968/1969 בלה ליגה

עונת 1968/1969 הייתה העונה ה-38 של לה ליגה שהיא הליגה הספרדית הבכירה בכדורגל. העונה החלה ב-14 בספטמבר 1968 והסתיימה ב-20 באפריל 1969. הליגה כללה 16 קבוצות. קבוצות שזכו במקום 14–16 יעברו בסוף העונה לליגת משנה במקום שלוש קבוצות מליגת משנה. מליגת המשנה עלו גרנדה ודפורטיבו לה קורוניה. ריאל מדריד זכתה בתואר וזאת בפעם ה-14 בתולדות המועדון והפעם השלישית ברציפות. אספניול, מאלגה וקורדובה ירדו לליגת משנה בסוף העונה. "פרס פיצ'צ'י" למלך השערים של העונה הוענק לחוסה גארטה מאתלטיקו מדריד ולאמנסיו אמארו מריאל מדריד. בהתאם לנתונים הרשמיים של ה-LFP הם כבשו 14 שערים כ"א. אמנסיו אמארו עשה זאת ב-29 משחקים וחוסה גרטה ב-30 משחקים. "פרס זאמורה" לשוער הטוב ביותר הוענק לסלבדור סדורני מברצלונה שספג 18 שערים ב-30 משחקים. נתונים מפורטים מאתר rsssf נתונים מפורטים מאתר bdfutbol